Persatuan Bola Sepak Negeri Sembilan

Persatuan Bola Sepak Negeri Sembilan atau PBNS merupakan persatuan sukan yang bertanggungjawab mengendali hal ehwal sukan bola sepak di Negeri Sembilan. Persatuan ini menguruskan pasukan Negeri Sembilan FC. PBNS merupakan persatuan yang berdaftar dengan Pejabat Pesuruhjaya Sukan Malaysia dan.salah satu ahli gabungan Persatuan Bola Sepak Malaysia (FAM).

PBNS juga merupakan rakan kongsi kepada Malaysia Football League (MFL) yang menjadi pengajur utama liga bola sepak Malaysia. Pasukan Negeri Sembilan kini mengambil bahagian dalam pertandingan Liga Premier Malaysia.

PBNS kini diterajui oleh Tunku Syed Razman bin Tunku Syed Idrus Al-Qadri, Tunku Besar Tampin merangkap Presiden PBNS.

Sejarah

Persatuan ini dikenal pasti bermula pada tahun 1923, ia berdasarkan satu petikan dalam buku sejarah bola sepak Malaysia melalui temuramah dengan Austin Senevirathe yang berusia 93 tahun ketika ditemu ramah. Beliau menyatakan perlawanan Piala Malaya (Piala Malaysia) di antara Negeri Sembilan dan Singapura berlangsung pada tahun tersebut.

 Pejabat dan fasiliti 
Pejabat PBNS terletak di Wisma PBNS, Medan Rahang, Seremban di mana terdapat beberapa fasiliti untuk pasukan menjalani latihan serta orang awam juga dapat menggunakan fasiliti tersebut. Antaranya adalah Padang Sintetik PBNS, Rahang yang telah siap dibina pada tahun 2018 di mana padang ini digunakan oleh Pasukan Liga Premier, Piala Presiden dan Piala Belia untuk menjalani latihan. Kemudahan tersebut juga boleh digunakan orang awam sekiranya terdapat kekosongan dengan kadar sewaan yang berpaututan bagi tujuan riadah bola sepak. Padang sintetik ini juga dilengkapi dengan kemudahan lampu limpah.

Selain kemudahan padang bola sepak, PBNS juga mempunyai kemudahan Gimnasium PBNS Kapten GYM di mana mereka telah berkolaborasi dengan syarikat Kapten GYM bagi menyediakan peralatan gimnasium kepada pemain-pemain, kakitangan serta kegunaan orang awam dengan kadar sewaan yang berpatutan.

PBNS juga turut mempunyai kedai ‘PBNS Concept Store’ yang menjual barangan sukan jenama Admiral yang merupakan penaja pakaian rasmi Pasukan Negeri Sembilan bagi musim 2020. Terdapat pelbagai jenis pakaian yang dijual di PBNS Concept Store seperti jersi pasukan Negeri Sembilan, baju latihan, kemeja T Polo, seluar sukan dan juga pakaian sukan untuk kanak-kanak.

Pengurusan
Pengurusan PBNS dipilih melalui Kongres PBNS yang diadakan setiap 4 tahun.  

Berikut merupakan pemegang jawatankuasa Eksekutif PBNS bagi penggal 2018-2021. 
JawatanPenyandangPresidenTunku Syed Razman Tunku Syed Idrus Al-QadriTimbalan PresidenDr Razali Ab MalikNaib PresidenMohamad Taufek bin Abd GhaniMohd Omar Mohd AliSaaran NadarajahAhli Jawatankuasa EksekutifAzmi bin SelamatLai Seng NgeapBachik bin OsmanVK DanaMohamad Zaki MahussinMohamad Hanipah Abu BakarMohd Khairollah Abd LatifS Kalidasan
Persatuan ini menguruskan pasukan bola sepak Negeri Sembilan dikenali Negeri Sembilan FA untuk liga-liga kejuaraan bola sepak di Malaysia. Selain itu, mereka turut menganjurkan beberapa perlawanan dalam Negeri Sembilan seperti Piala Tuanku yang dianjurkan bersempena hari keputeraan Yang di-Pertuan Besar Negeri Sembilan.

Senarai Presiden
NamaDariHinggaWan Salaidin Wan Ismail19691978Tan Sri Rais Yatim19781982Tan Sri Mohd Isa Abdul Samad19822004Datuk Seri Mohamad Haji Hassan20042018Tunku Syed Razman Tunku Syed Idrus2018kini

Kelab bola sepak

 Pasukan sendiri 

PBNS mempunyai pasukan bola sepak sendiri dikenali  Negeri Sembilan FC. yang diuruskan anak syarikatnya, NSFC Sdn Bhd.

 Kelab gabungan persatuan 
PBNS mempunyai 23 ahli gabungan dari semua peringkat daerah termasuk kelab-kelab berdaftar, antaranya:
  Majlis Perbandaran Seremban F.C.
  Kuala Pilah F.C.
  YNS F.C.
  Port Dickson F.C.
  Tampin F.C.
  Rembau F.C.
  N. Nine FC.

 Kelab sekutu 

  Persatuan Bolasepak Melayu Negeri Sembilan

 Lihat juga 

  Betaria FC

Rujukan

Kategori:Pertubuhan bola sepak di Malaysia
Kategori:Pertubuhan di Negeri Sembilan
Kategori:Bola sepak Negeri Sembilan